b'\n_START_ARTICLE_\nCarrie Lam\n_START_SECTION_\nBiografia\n_START_PARAGRAPH_\nVa n\xc3\xa9ixer en el si d\'una fam\xc3\xadlia humil al barri de Wan Chai, llavors un dels m\xc3\xa9s s\xc3\xb2rdids de Hong Kong. Va realitzar els seus estudis en un centre cat\xc3\xb2lic per a noies gestionat per monges._NEWLINE_Es va graduar sent la n\xc3\xbamero u de la classe i va cursar estudis de sociologia a la Universitat de Hong Kong, Lam es va unir a la funci\xc3\xb3 p\xc3\xbablica l\'any 1980 i dos anys m\xc3\xa9s tard l\'administraci\xc3\xb3 colonial va sufragar els seus estudis de postgrau a la Universitat de Cambridge. Posteriorment va servir en diverses oficines i departaments. L\'any 2007 va ser nomenada Secret\xc3\xa0ria de Desenvolupament; durant el seu servei, va guanyar la reputaci\xc3\xb3 com una "lluitadora" a causa de la seva tasca en la demolici\xc3\xb3 del moll de la reina malgrat l\'oposici\xc3\xb3 dels defensors del lloc hist\xc3\xb2ric._NEWLINE_Va ser Secret\xc3\xa0ria Principal del govern de Leung Chun-ying. Va encap\xc3\xa7alar el Grup de Treball sobre Desenvolupament Constitucional sobre la reforma pol\xc3\xadtica de 2013 a 2015 i va actuar com a negociadora de l\'administraci\xc3\xb3 amb els l\xc3\xadders estudiantils durant les Protestes a Hong Kong de 2014._NEWLINE_Al gener de 2017, despr\xc3\xa9s de renunciar el seu c\xc3\xa0rrec com a Secret\xc3\xa0ria Principal, Lam va anunciar la seva candidatura com a Cap Executiva per a les eleccions de 2017, finalment va guanyar-les en obtenir 777 vots del Comit\xc3\xa8 Electoral de 1.194 membres, sent la primera dona electa i la primera graduada de la Universitat de Hong Kong._NEWLINE_L\'any 2019 es van desenvolupar massives protestes reclamant la seva dimissi\xc3\xb3. Tot va comen\xc3\xa7ar quan un hongkongu\xc3\xa8s va assassinar a la seva n\xc3\xbavia a Taiwan i va tornar a Hong Kong per escapar de la just\xc3\xadcia. A inst\xc3\xa0ncies dels pares de la v\xc3\xadctima, Lam va impulsar una llei d\'extradici\xc3\xb3 a diversos pa\xc3\xafsos que va ser considerada pels sectors cr\xc3\xadtics com obrir la possibilitat d\'extradir a individus a la Xina Continental i una amena\xc3\xa7a contra el principi de "un pa\xc3\xads, dos sistemes" comprom\xc3\xa8s quan l\'any 1997 Hong Kong va passar a formar part de la Xina. Confiada en la seva majoria parlament\xc3\xa0ria, Lam no va donar opci\xc3\xb3 a negociaci\xc3\xb3 i despr\xc3\xa9s de la primera manifestaci\xc3\xb3 massiva va assegurar que seguiria endavant.'